Velferdsgruppa på

**Bindestreken -**

Hervik camping

Møte lørdag 9. mai 2020 kl 16:00

Til stede: Mona, Kaja, Ronny, Olav Johan, Synnøve, Karin, Kåre, Randi

Meldt forfall; Rolf og Ernst

*Åpning av plassen:*

* **pga Covid19/Corona**, blir så mye annerledes i år, vi må forholde oss til retningslinjer fra FHI og regjeringen, samt kommunens regler. Da blir det sånn at vi setter det meste på vent av sosiale samlinger.

 **Allmannamøtet** med valg blir utsatt til neste vår. Medlemmene i Bindestreken ble bedt av eierne om å sitte et år ekstra, som ble enstemmig godtatt.

**Påskespor** ble jo avlyst og alt stengt ned, så påsken ble virkelig amputert for oss alle, men nå er vi i gang igjen. Så sakte men sikkert åpner verden opp igjen. Vi har lyst å få til noe lignende i løpet av sesongen, og håper at til Olsok er der rom for å ha noen sprell. Bål ved sjøen til St.Hans er et ønske. Andre ting vi har på blokka er bingo, kanskje en slags quiz? Ja vi venter og ser – nå er vi jo gode på venting!!

**Midtsommerfesten** er også avlyst, og kiosken holder stengt denne sommeren. Har en behov for å kjøpe mer strøm eller gass, så er det å ta en tlf til Kåre! 😊

**Vaskerommet** er åpent for bruk, samt tømmetoalettet, ellers blir sanitæranlegget holdt stengt.

** Hjertestarteren** har til nå hengt inne på handikaptoalettet, men må flyttes ut derifra (siden det holdes stengt) og til vaskerommet!

**Utleigevogna** er foreløpig satt på vent, der er noen få bestillinger fra i fjor, så disse må etter hvert få svar på om den kan tas i bruk eller ei.

**Trampolinene** vil bli satt opp, men vi påpeker at all bruk er på eget ansvar, at foresatte må selv sørge for at barna forstår og holder avstand. Og ikke minst – deler på bruken!

**Biblioteket** er åpent, men her og; bøker tas med på eget ansvar.

**Internettet** på plassen fungerer bra for de som har fått installert mottager, der er flere som i år har bestilt og venter på installasjon.

**Vanntrykket** i Solbakken er svakt, så Kåre skal sjekke dette opp til uka.

**I fjor** spurte vi om bedre tribuneplass ved fotballbanen og sandwolleybanen, er det noe vi kan gjøre selv? Der er mange som gjerne stiller på dugnad! – og se, allerede har Kåre skrapa av fjellet langs veien… 😊 😊

**Ta turen** langs Smilevegen, så får en se at en helt ny fuglefamilie har flytta inn – rosa glede 😊 😊 Og nede i båthavna er der også komt nye glade og fargerike interiører.

**Status på nyeplassen**: Det har ikke gått så fort som ønsket med arbeidet denne våren, noe som skyldes litt svikt i maskinparken, og noen menneskelige stopper, men det kommer seg jevnt og trutt.

**Food Truck** på besøk, kan det være gøy? Vil der være grunnlag for besøk? Olav Johan hiver seg rundt og får til noe! Følg med på Facebook sida vår «Hva skjer på Hervik camping»

**Har en noe på hjertet, bruk forslagskassen vår som henger på veggen ved siden av handikaptoalettet. Eller ta kontakt med en av oss i Bindestreken!**

**\* \* \* \* \***

**Vil og minne om regler vi har her på campingen:**

# Vimpel/flagg, balkongflagg er oppe når der er folk i vogna – dette pga brannsikkerhet.

# Reke-/krabbeskall og evt fiskeslo kan kastes på sjøen, men det må foregå på utsiden av moloen! Ikke i båthavna eller på badestranda og vær sikker på at alt skall evt slo, havner uti sjøen. Sløying av fisk skal ikke foregå i båthavna.

# Hundeeiere: Alltid båndtvang av hunder på campingen, ta opp hundebæsj og kast i eget søppel eller opp i søppelkontaineren.

# Søppel, sneiper og snusposer skal i bosspann, søppelkontaineren eller hjem i eget søppel!

# Minst mulig bilkjøring inne på plassen! Og MÅ der kjøres, skal det skje sakte. Ikke parker biler i båthavna, få bilen tilbake til egen plass.

# Ha skikkelige og godkjente fortøyninger til båtene

# Gassflasker må plasseres forsvarlig, og ute av sola.

# Ha det ryddig på egen plass.

# De aller fleste plassene har en p-plass, noen har mer, men de som har behov for å parkere bil nr 2 eller gjestebiler – bruk p-plassene rundt på området, ikke steng for naboer.

# Ro – alltid ro på plassen kl 23:00 hver dag. Snekkerarbeid – saging -spyling – arbeid med lyd skal være ferdig til kl 21:00 i ukedager, og kl 16:00 på lørdager og skal ikke forekomme på søndager. Start av arbeid bør en vente med til kl 9:00 i høysesong (fra St. Hans og ut juli) og alltid på lørdager. Planlagt/bestilt arbeid vet en om, og da kan det legges ut en melding på FB sida «Hva skjer på Hervik camping»

Neste møte i Bindestreken: Lørdag 20.juni kl 16:00

Ref: Randi

 ****

**HJERTESTARTEREN ER PÅ VASKEROMMET**